
Α Π Ο Σ Π Α Σ Μ Α

Από το αριθ. 4/2017 πρακτικό συνεδρίασης Δ.Σ Δήμου Τεμπών


Σήμερα στις 23 του μήνα Μαρτίου του έτους 2017 ημέρα Πέμπτη και ώρα 19:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 2103/17-03-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

Π Α Ρ Ο Ν Τ Ε Σ  ( 23 )

	1.  Καρατέγος Μιχάλης 
	
	14. Αργυρίου Ιωάννης

	2. Τσεργάς Κων/νος
	
	15. Τσέτσιλας Δημήτριος *έφυγε μετά τη συζήτηση του 13ου θέματος της Η. Δ. που συζητήθηκε ως 4ο

	3.  Τσιαπλές Θωμάς 
	
	16. Μανώλης Γεώργιος

	4. Μπουζέκης Ευθύμιος
	
	17. Κυρίτσης Γεώργιος

	5. Νταφούλης Κων/νος
	
	18. Τζέκας Θωμάς

	6. Σαϊτης Αστέριος
	
	19. Καραναστάσης Αθανάσιος 

	7. Έξαρχος Γεώργιος
	
	20. Νικολάου Γεώργιος 

	8. Ζησάκη Ξανθή
	
	21. Μπίκας Χρήστος 

	9. Τσάτσαρης Χρήστος
	
	22. Γκατζόγιας Παναγιώτης

	10. Πανάγου Ελευθερία
	
	23. Μαϊμάρης Δημήτριος 

	11. Διψάνας Αχιλλεύς
	
	24. --

	12. Ζάχος Βασίλειος
	
	25. --

	13. Βλάγκας Ιωάννης
	
	26. --


   Α Π Ο Ν Τ Ε Σ  ( 4 )

	1. Τσιόπα-Λύτρα Γεωργία  
	
	3. Κακαγιάννης Χρήστος

	2. Ντόντος Γεώργιος
	
	4. Τσούγιας Χρήστος 

                             Αν και νόμιμα κληθέντες


Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

  
 Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.

Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων [Κολότυχος Γεώργιος, Μιχαλάκης Σ., Ζαφείρης Ζ., Λαϊνας Αθ., Γαγάρας Νικ., Καραπάνου-Μαγαλιού Άννα, Νταής Βασ.] καθώς και οι  εκπρόσωποι Τοπικών Κοινοτήτων [Λαγούρος Ιωάννης, Βλαχοστέργιος Γεώργιος, Μήτσιου Ι., Καραμανές Ν., Αβραμούλη Μ., Σακκαβός Ιωάννης].

 Ο  Πρόεδρος   του δημοτικού συμβουλίου κ. Καρατέγος Μιχάλης  ύστερα από την διαπίστωση ύπαρξης απαρτίας, κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση. 

ΘΕΜΑ (9ο ).  «Επί αιτήματος Ζησόπουλου Αθαν., για την τοποθέτηση πέργκολας σε δημοτικό κοινόχρηστο χώρο»
Αριθμός   Απόφασης  (60)

Το θέμα εισηγήθηκε ο Αντιδήμαρχος  κ. Τσεργάς   Κων.


Η Τεχνική Υπηρεσία του Δήμου μας,  μετά από σχετική αίτηση μας έστειλε την παρακάτω επιστολή:

……………………………………………………………………………………………………………………………………………………







Πυργετός  16/03/2017

τμημα τεχνικων υπηρεσιων

Ταχ. Δ/νση: Πυργετός                               

Τ.Κ. : 400 07

Πληροφορίες: 
Σταύρος Γκούμας

Τηλ.: 2495 350334

FAX : 2495 041798

Email: makrixor@ otenet.gr
ΕΙΣΗΓΗΣΗ ΓΙΑ ΤΟ Δ.Σ. ΜΑΡΤΙΟΥ 2017

ΘΕΜΑ : Επί αιτήματος Ζησόπουλου Αθανασίου για την τοποθέτηση πέργκολας σε δημοτικό κοινόχρηστο χώρο.

Σχετ. : Η υπ’ αριθμ. Πρωτ. 898/06-02-2017 αίτηση του Ζησόπουλου Αθανασίου.

Με αφορμή το ανωτέρω σχετικό θα θέλαμε να σας ενημερώσουμε για τα εξής :

Σε δημόσιο κοινόχρηστο χώρο του οικισμού οι κατασκευές που επιτρέπονται υπόκεινται στις διατάξεις του  Νέου Οικοδομικού Κανονισμού (ΝΟΚ) Ν.4067/2012 – ΦΕΚ 79Α   και τη λοιπή πολεοδομική νομοθεσία.

Έχοντας υπόψη μεταξύ άλλων: 

· το άρθ. 20 
Κατασκευές σε δημόσιους κοινόχρηστους χώρους
παρ. 1 : Στους δημόσιους κοινόχρηστους χώρους του οικισμού επιτρέπονται, μεταξύ άλλων, κατασκευές για:

«β) τον εξωραϊσμό και την αισθητική τους αναβάθμιση, …………………….και γενικά κατασκευές για την εξυπηρέτηση του προορισμού των χώρων αυτών,

Οι παραπάνω κατασκευές υλοποιούνται από τον οικείο Δήμο, από άλλους δημόσιους ή ιδιωτικούς φορείς ή νομικά πρόσωπα ή ιδιώτες, ύστερα από απόφαση του Δημοτικού Συμβουλίου και άδεια της Υπηρεσίας Δόμησης.

Με απόφαση του Υπουργού Περιβάλλοντος, Ενέργειας και Κλιματικής Αλλαγής καθορίζονται οι κατηγορίες των κατασκευών ή εγκαταστάσεων για τις οποίες δεν απαιτείται Άδεια Δόμησης και η διαδικασία ελέγχου τους από άποψη ασφάλειας και αισθητικής».

· Το άρθ. 2 
Ορισμοί

45. Λυόμενη κατασκευή είναι η κατασκευή που αποτελείται από συναρμολογούμενα και αποσυναρμολογούμενα δομικά στοιχεία πιστοποιημένα από αρμόδιο φορέα που τοποθετούνται σε σταθερή βάση. 

74. Προσωρινή κατασκευή είναι η κατασκευή που αποτελείται εξ ολοκλήρου από ξηρή δόμηση και εγκαθίσταται σε ελαφρά βάση ή με σημειακή θεμελίωση επί του εδάφους, τοποθετείται και απομακρύνεται σε λυόμενα μέρη, δεν απαιτεί εκτεταμένη υποδομή ώστε να αλλοιώνει σοβαρά το φυσικό έδαφος και δεν απαιτεί μόνιμη εγκατάσταση συλλογής αποβλήτων. Τοποθετείται για συγκεκριμένο σκοπό και διάρκεια σε οικοδομήσιμο ή μη χώρο. 

60. Πέργκολα είναι η εξωτερική ασκεπής σταθερή κατασκευή με μέγιστο ύψος τα τρία μέτρα, που προορίζεται για την αναρρίχηση των φυτών ή την τοποθέτηση προσωρινών σκιάστρων από ύφασμα, καλαμωτή και κινητά στοιχεία, αποκλειομένων οποιωνδήποτε άλλων κατακόρυφων στοιχείων πλήρωσης του φέροντα οργανισμού της κατασκευής 

· το γεγονός ότι δεν έχει ανακοινωθεί η προβλεπόμενη απόφαση του Υπουργού Περιβάλλοντος, Ενέργειας και Κλιματικής Αλλαγής που θα καθόριζε τις κατηγορίες των κατασκευών ή εγκαταστάσεων για τις οποίες δεν απαιτείται Άδεια Δόμησης και η διαδικασία ελέγχου τους από άποψη ασφάλειας και αισθητικής.

· Την ήδη υπάρχουσα από το δήμο μας, παραχώρηση έκτασης 60τμ για ανάπτυξη τραπεζοκαθισμάτων στο συγκεκριμένο κοινόχρηστο χώρο έμπροσθεν του καταστήματος ΚΥΕ του κου Ζησόπουλου, 

Εισηγούμαστε 

Να επιτραπεί στο Ζησόπουλο Αθανάσιο η κατασκευή - τοποθέτηση πέργκολας ως προσωρινή λυόμενη κατασκευή, σύμφωνα με την ισχύουσα νομοθεσία και με τους κάτωθι όρους :
· Οι εργασίες τοποθέτησης θα υλοποιηθούν από τον ενδιαφερόμενο σύμφωνα με τα οριζόμενα στο ν. 4067/12 όπως ισχύει και κατόπιν άδειας της Υπηρεσίας Δόμησης του Δ. Τεμπών η οποία θα κοινοποιηθεί αρμοδίως στο Δήμο και στο Αστυνομικό Τμήμα Περιφερείας Λάρισας και το ΙΚΑ.

· Η τοποθέτηση της πέργκολας θα γίνει στο χώρο μπροστά στο κατάστημα (ΚΥΕ), στην προβολή της πρόσοψης του ακινήτου του ενδιαφερομένου και αυστηρά στο χώρο που έχει παραχωρηθεί για ανάπτυξη τραπεζοκαθισμάτων, σε συνολικό εμβαδό έως 60,00 μ2 και πλευρών διαστάσεων όπως παραχωρήθηκαν από το δήμο.

· Η χρονική διάρκεια της τοποθέτησης ταυτίζεται με την ισχύ της άδειας λειτουργίας του ΚΥΕ κατά τη λήξη, αναθεώρηση ή τροποποίηση της οποίας, υποχρεούται ο ενδιαφερόμενος στην άμεση απομάκρυνση ή στην ανανέωση της άδειας τοποθέτησης της κατασκευής.  

· Κύριος του έργου για πιθανές εισφορές και οποιαδήποτε διοικητική, οικονομική, ποινική ή αστική ευθύνη προς το ΙΚΑ ή αλλού όπως και για τη συντήρηση ή επισκευή του είναι ο ενδιαφερόμενος.










             Η ΠΡΟΪΣΤΑΜΕΝΗ

ΤΣΙΤΣΙΟΥΒΑ ΓΕΩΡΓΙΑ

 Αρχιτέκτων Μηχ/κός

…………………….……………………………………………………………………………………………

Κατόπιν των ανωτέρω ΕΙΣΗΓΟΥΜΑΣΤΕ Να επιτραπεί στον κ. Ζησόπουλο Αθανάσιο η κατασκευή - τοποθέτηση πέργκολας, ως προσωρινή λυόμενη κατασκευή, σύμφωνα με την ισχύουσα νομοθεσία και με τους ανωτέρω αναφερόμενους όρους.

Και κάλεσε το Δ.Σ. ν’ αποφασίσει σχετικά
Το Δ.Σ. λαμβάνοντας υπόψη τις διατάξεις του άρθρου 65 του Ν.3852/2010, του Ν.3463/2006, την εισήγηση, την αριθ. 18/2017 [ΑΔΑ: 6Ο60ΩΗ7-2ΥΞ] απόφαση της Ο.Ε.  και  μετά από διαλογική συζήτηση.
Αποφασίζει  Ομόφωνα

Να επιτραπεί στο κ. Ζησόπουλο Αθανάσιο η κατασκευή - τοποθέτηση πέργκολας ως προσωρινή λυόμενη κατασκευή, σύμφωνα με την ισχύουσα νομοθεσία και με τους κάτωθι όρους:

· Οι εργασίες τοποθέτησης θα υλοποιηθούν από τον ενδιαφερόμενο σύμφωνα με τα οριζόμενα στο ν. 4067/12 όπως ισχύει και κατόπιν άδειας της Υπηρεσίας Δόμησης του Δ. Τεμπών, η οποία θα κοινοποιηθεί αρμοδίως στο Δήμο και στο Αστυνομικό Τμήμα Περιφερείας Λάρισας και το ΙΚΑ.

· Η τοποθέτηση της πέργκολας θα γίνει στο χώρο μπροστά στο κατάστημα (ΚΥΕ), στην προβολή της πρόσοψης του ακινήτου του ενδιαφερομένου και αυστηρά στο χώρο που έχει παραχωρηθεί για ανάπτυξη τραπεζοκαθισμάτων, σε συνολικό εμβαδό έως 60,00 μ2 και πλευρών διαστάσεων όπως παραχωρήθηκαν από το δήμο.

· Η χρονική διάρκεια της τοποθέτησης ταυτίζεται με την ισχύ της άδειας λειτουργίας του ΚΥΕ κατά τη λήξη, αναθεώρηση ή τροποποίηση της οποίας, υποχρεούται ο ενδιαφερόμενος στην άμεση απομάκρυνση ή στην ανανέωση της άδειας τοποθέτησης της κατασκευής.  

· Κύριος του έργου για πιθανές εισφορές και οποιαδήποτε διοικητική, οικονομική, ποινική ή αστική ευθύνη προς το ΙΚΑ ή αλλού όπως και για τη συντήρηση ή επισκευή του είναι ο ενδιαφερόμενος.

Η παρούσα απόφαση έλαβε τον αριθμό 60/2017
…………………………………………………………………………………………………………………………..………………


Εξαντληθέντων των θεμάτων της ημερήσιας διάταξης λύεται η συνεδρίαση.


Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  Τα Μέλη

              (υπογραφή) 





              (υπογραφές)
Πιστό αντίγραφο

O Πρόεδρος Δ.Σ.
Καρατέγος  Μιχ.
ΠΡΟΣ:


ΔΗΜΟΤΙΚΟ ΣΥΜΒΟΥΛΙΟ


ΔΗΜΟΥ ΤΕΜΠΩΝ











